Le-ai dublat comenzile curierilor cât ai stat în izolare, dar nu şi bacşişul.
Firmele de curierat spun că au cu 30% mai multe comenzi. Unii curieri au avut un număr de colete de două ori mai mare decât de obicei. Bacşişul curierilor nu a fost direct proporţional cu volumul livrărilor.
Andreas este curier şi a muncit de două ori mai mult în ultimele luni, dar asta nu înseamnă că i s-a dublat şi bacşişul. Comenzile firmei pentru care lucrează au crescut cu peste 30% în perioada de izolare, însă Andreas are noroc dacă ia 20 de lei în plus zilnic de la cei cărora nu le e teamă să iasă afară să primească pachetele.Odată cu ieşirea din izolare, firma se aşteaptă să scadă şi volumul comenzilor on-line, dar nu sub nivelul de anul trecut."A fost o perioadă foarte aglomerată, mult mai aglomerată decât perioada de Black Friday pot să zic. Pot să zic că s-au dublat coletele şi comenzile. Nu pot să zic că am primit pentru că nu am mai luat contact cu clienţii. Majoritatea te roagă să le laşi ceva la poartă. Le laşi, pleci, dânşii ies îşi preiau coletele, s-a eliminat şi semnătura." povestește Andreas.